**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

**ΑΝΑΚΟΙΝΩΣΗ**

# Θέμα: Τροποποιητική Απόφαση της Υπουργού για την περίοδο Νοεμβρίου 2020

Το Υπουργείο Εργασίας, Πρόνοιας και Κοινωνικών Ασφαλίσεων ανακοινώνει ότι δημοσιεύτηκε σήμερα στην Επίσημη Εφημερίδα της Δημοκρατίας Τροποποιητική Απόφαση της Υπουργού Εργασίας, Πρόνοιας και Κοινωνικών Ασφαλίσεων, η οποία αφορά στην εφαρμογή τόσο του Ειδικού Σχεδίου Πλήρους Αναστολής των Εργασιών της Επιχείρησης ή Επιχειρήσεων που λόγω των μέτρων που έχουν ληφθεί για την αντιμετώπιση της πανδημίας κατά την υπό αναφορά περίοδο (1 Νοεμβρίου μέχρι 29 / 30 Νοεμβρίου 2020) και περιλαμβάνονται στα εν ισχύ Διατάγματα του Υπουργού Υγείας ή και τις σχετικές αποφάσεις του Υπουργικού Συμβουλίου, έχουν μείωση του κύκλου εργασιών πέραν του 80%, όσο και Ειδικού Σχεδίου Οικονομικών Δραστηριοτήτων Συνδεόμενων με την Τουριστική Βιομηχανία ή Οικονομικών Δραστηριοτήτων οι οποίες επηρεάζονται άμεσα από τον Τουρισμό ή Τουριστικά Πρακτορεία ή Οικονομικών Δραστηριοτήτων που συνδέονται με Επιχειρήσεις που τελούν υπό Υποχρεωτική Πλήρη Αναστολή ή Επιχειρήσεων που Δραστηριοποιούνται στην Επαρχία Λεμεσού ή Πάφου και Τελούν υπό Υποχρεωτική Αναστολή Εργασιών Αλλά Δραστηριοποιούνται σε Παρεμφερείς Οικονομικές Δραστηριότητες κατά την περίοδο από την 1η Νοεμβρίου μέχρι την 30η Νοεμβρίου 2020.

Συγκεκριμένα, με την Τροποποιητική Απόφαση (Κ.Δ.Π.579/2020), στην περίοδο αναφοράς των Ειδικών Σχεδίων για τον μήνα Νοέμβριο 2020, περιλαμβάνεται για τις Επαρχίες Λεμεσού και Πάφου και η περίοδος από 13 Νοεμβρίου 2020 μέχρι 29 Νοεμβρίου 2020, ώστε να συνάδουν με τις ημερομηνίες που περιλαμβάνονται στα σχετικά περί Λοιμοκαθάρσεως (Καθορισμός Μέτρων για Παρεμπόδιση της Εξάπλωσης του Κορωνοϊού COVID-19) Διατάγματα του Υπουργού Υγείας.

Η περίοδος συμμετοχής των επηρεαζόμενων επιχειρήσεων στα πιο πάνω αναφερόμενα Ειδικά Σχέδια θα πραγματοποιηθεί στη βάση των σχετικών Διαταγμάτων του Υπουργού Υγείας, ως ακολούθως:

|  |  |
| --- | --- |
| **Επιχειρήσεις με Οικονομικές Δραστηριότητες που θα εξεταστούν για την περίοδο 13.11.2020 μέχρι 29.11.2020** | **Επιχειρήσεις με Οικονομικές Δραστηριότητες που θα εξεταστούν για την περίοδο 13.11.2020 μέχρι 30.11.2020** |
| Λιανικό εμπόριο (καταστήματα που υπερβαίνουν τα 500 τ.μ.) | Κατασκηνωτικοί Χώροι |
| Προβολή κινηματογραφικών ταινιών | Εστιατόρια, Καφεστιατόρια, Τροφοδοσία για Εκδηλώσεις |
| Σχολές Οδηγών | Εγκαταστάσεις Γυμναστικής |
| Τέχνες Θεάματος | Καζίνο |
| Αίθουσες Θεαμάτων | Δραστηριότητες Πάρκων Αναψυχής και άλλων θεματικών Πάρκων |
| Τυχερά Παιχνίδια | Άλλες Δραστηριότητες Διασκέδασης / Ψυχαγωγίας |
| Κομμωτήρια – Κουρεία – Κέντρα Αισθητικής |  |
| Βιβλιοθήκες |  |
| Μουσεία |  |
| Δραστηριότητες Φυσικής Ευεξίας |  |

**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

4 Δεκεμβρίου 2020